એક ખાનગી કાર્યક્રમ દરમિયાન સમાજવાદી પાર્ટીના સંરક્ષક અને અધ્યક્ષ મુલાયમ સિંહ યાદવનું દુઃખ છલકાઈ આવ્યું. મુલાયમ સિંહ યાદવે કહ્યું કે આજે મારું કોઈ સન્માન નથી કરતું, પરંતુ કદાચ મર્યા બાદ તેઓ મારું સન્માન કરશે. મુલાયમ સિંહે આ વાત રાજધાની લખનઉના કેસરબાગ સ્થિત ગાંધી ઑડિટોરિયમમાં કહી હતી. આ કાર્યક્રમમાં મુલાયમ સિંહ યાદવે ભગવતીની સાથે અમુક ઘટનાઓને શેર કરતા કહ્યું, "લાગે છે કે મર્યા પછી લોકો મારું સન્માન કરશે. અગાઉ રામ મનોહર લોહિયા સાથે પણ આવું જ થયું હતું."